विक्रम संवत २०५१ (सन् १९९४) मा तात्कालीन प्रधानमन्त्री मनमोहन अधिकारीले औपचारिकरूपमै ७० वर्ष उमेर पुगेका ज्येष्ठ नागरिक र एकल महिलाको जीवनयापनमा सरकारका तर्फबाट सहयोगस्वरूप मासिक भत्ताको (सामाजिक पेन्सन) सुरु गर्दा नेपाल संसारकै अतिकम विकसित मुलुकमध्ये पहिलो देश थियो । त्यस्तो देशको सरकारले सामाजिक संरक्षणका लागि प्रष्टरूपमा नगद प्रवाहको नीति र कार्यक्रम कार्यान्वयन गरेको थियो ।
